Armata israeliană a negat, vineri dimineaţă, că a atacat o mulţime care aştepta ajutor umanitar în nordul Fâşiei Gaza, relatează SkyNews, notează Mediafax.
Într-o declarație, armata israeliană a negat că ar fi atacat centrele de ajutor, descriind rapoartele drept "false".
"Informaţiile de presă potrivit cărora forţele israeliene au atacat zeci de locuitori din Gaza la un punct de distribuire a ajutoarelor sunt eronate", a indicat armata israeliană într-un scurt comunicat.
Cel puțin 29 de palestinieni au fost uciși în timp ce așteptau ajutor în două atacuri separate israeliene, potrivit ministerului sănătății condus de Hamas.